Z A K L J U Č C I

s 32. sjednice Upravnog vijeća Dječjeg vrtića Vrbovec održane dana 23.3.2023. godine u prostorijama Dječjeg vrtića Vrbovec s početkom u 18.00 sati

D N E V N I R E D

1. Usvajanje zapisnika s 31. sjednice Upravnog vijeća održane 22. veljače 2023. godine,
2. Izbor kandidata za radno mjesto odgojitelja,
3. Donošenje Pravilnika o izmjenama i dopunama Pravilnika o provođenju postupka jednostavne nabave,
4. Utvrđivanje Pročišćenog teksta Pravilnika o provođenju postupka jednostavne nabave,
5. Odluka o imenovanju članova povjerenstva za upise,
6. Javna objava upisa za pedagošku godinu 2023./2024.,
7. Pitanja, prijedlozi i mišljenja.

Nije bilo primjedbi te je predloženi dnevni red jednoglasno usvojen.

Ad. 1.

Zaključak:

Usvaja se zapisnik s 31. sjednice Upravnog vijeća.

Ad. 2.

Upravno vijeće donosi

O D L U K U

O IZBORU KANDIDATA ZA ZASNIVANJE RADNOG ODNOSA

NA ODREĐENO PUNO RADNO VRIJEME

I.

Po natječaju za radno mjesto odgojitelja na određeno puno radno vrijeme KLASA: 112-01/22-01/05, URBROJ: 238-32-69-04-22-14 objavljenom 8. ožujka 2023. godine, temeljem Zakona o predškolskom odgoju i obrazovanju (NN 10/97, 107/07, 94/13, 98/19 i 57/22), na prijedlog zamjenice za vrijeme privremene spriječenosti ravnatelja izabrana je sljedeća kandidatkinja:

Jelena Poldrugač, studentica predškolskog odgoja i obrazovanja.

.

II.

Nalaže se zamjenici za vrijeme privremene spriječenosti ravnatelja Dječjeg vrtića Vrbovec s izabranom kandidatkinjom sklopiti ugovor o radu do zasnivanja radnog odnosa na temelju ponovljenog natječaja te raspisati ponovljeni natječaj u roku od pet mjeseci, sukladno članku 26., stavku 5. Zakona o predškolskom odgoju i obrazovanju (NN 10/97, 107/07, 94/13, 98/19, 57/22).

III.

Ova Odluka stupa na snagu danom donošenja.

O b r a z l o ž e n j e

Temeljem odluke Upravnog vijeća Dječjeg vrtića Vrbovec KLASA: 112-01/22-01/05, URBROJ: 238-32-69-04-22-13 od 6. ožujka 2023. godine, raspisan je ponovljeni natječaj za radno mjesto odgojitelja/ice na određeno puno radno vrijeme KLASA: 112-01/22-01/05, URBROJ: 238-32-69-04-22-14 te je isti, sukladno Zakonu o predškolskom odgoju i obrazovanju, objavljen 8. ožujka 2023. godine.

Na raspisani ponovljeni natječaj prijavile su se dvije kandidatkinje. Obje kandidatkinje su priložile potpunu dokumentaciju, a niti jedna ne zadovoljava uvjete natječaja jer kandidatkinje nemaju odgovarajuću razinu obrazovanja te je zamjenica za vrijeme privremene spriječenosti ravnatelja predložila zasnivanje radnog odnosa s Jelenom Poldrugač, studenticom ranog i predškolskog odgoja do pet mjeseci, u kojem roku će se raspisati ponovljeni natječaj sukladno članku 26., stavku 5. Zakona o predškolskom odgoju i obrazovanju.

Zamjenica za vrijeme privremene spriječenosti ravnatelja predložila je zasnivanje radnog odnosa na određeno puno radno vrijeme s Jelenom Poldrugač, studenticom studija predškolskog odgoja i obrazovanja, do pet mjeseci, sukladno Zakonu o predškolskom odgoju i obrazovanju.

Upravno vijeće Dječjeg vrtića Vrbovec jednoglasno je prihvatilo prijedlog ravnateljice te je odlučeno kao u izreci ove Odluke.

Predsjednica Upravnog vijeća:

Maja Novosel

Ad. 3.

Upravno vijeće donosi

O D L U K U

I.

Donosi se Pravilnik izmjenama i dopunama Pravilnika o provođenju postupka jednostavne nabave KLASA: 003-05/21-02/03, URBROJ: 238-32-69-04-23-6.

II.

Ova Odluka stupa na snagu danom donošenja.

Predsjednica Upravnog vijeća:

Maja Novosel

Ad. 4.

Upravno vijeće donosi

O D L U K U

I.

Utvrđuje se Pročišćeni tekst Pravilnika o provođenju postupka jednostavne nabave KLASA: 003-05/21-02/03, URBROJ: 238-32-69-04-23-8.

.

II.

Pročišćeni tekst Pravilnika o provođenju postupka jednostavne nabave objedinjuje tekst Pravilnika o provođenju postupka jednostavne nabave KLASA: 003-05/21-02/03, URBROJ: 238-32-69-04-23-3 od 5. veljače 2021. godine i Pravilnik o izmjenama i dopunama Pravilnika o provođenju postupka jednostavne nabave KLASA: 003-05/21-02/03, URBROJ: 238-32-69-04-23-6 od 23. ožujka 2023. godine.

III.

Ova Odluka stupa na snagu danom donošenja.

Predsjednica Upravnog vijeća:

Maja Novosel

Ad. 5.

Upravno vijeće donosi

O D L U K U

I.

Za članove Povjerenstva za upis djece imenuju se

Kristina Ljubić Nežić, ravnateljica - predsjednica,

Tea Budek, stručna suradnica pedagoginja – članica,

Antun Tikvicki, stručni suradnik logoped – član.

II.

Članovi se imenuju na razdoblje od dvije godine, počevši od 31. ožujka 2023. godine.

III.

Do povratka odsutne ravnateljice na rad, Kristinu Ljubić Nežić zamjenjuje Petra Prelog, zamjenica za vrijeme privremene spriječenosti ravnatelja.

Do povratka odsutnog stručnog suradnika logopeda na rad, Antuna Tikvickog zamjenjuje Ivana Iljkić, zdravstvena voditeljica.

IV.

Ova Odluka stupa na snagu danom donošenja.

Predsjednica Upravnog vijeća:

Maja Novosel

Ad. 6.

Upravno vijeće objavljuje

**JAVNU OBJAVU UPISA DJECE U DJEČJI VRTIĆ VRBOVEC**

**ZA PEDAGOŠKU GODINU 2023./2024.**

Zahtjevi za upis zaprimati će se od 6. do zaključno 14. travnja 2023. godine, do 12.00 sati, elektronskim putem preko web aplikacije e-Upisi na platformi e-Građani (sa skeniranim prilozima kojima roditelj dokazuje osnovne i dodatne kriterije za upis, ukoliko bude potrebno)

Roditeljima koji nemaju mogućnost podnošenja zahtjeva elektronskim putem, Vrtić će omogućiti predaju zahtjeva u prostorijama Vrtića na adresi 7. svibnja 12a, 10340 Vrbovec, na računalnoj opremi Vrtića uz stručnu pomoć ukoliko bude potrebna, radnim danom u vremenu od 7.00 do 15.00 sati, osim 6. i 12. travnja kada će roditeljima biti omogućena predaja zahtjeva od 8.00 do 18.00 sati.

Roditelji koji ne posjeduju važeću vjerodajnicu za pristup sustavu e-Građani trebaju donijeti sa sobom preslike dokaza o ostvarivanju dodatnih kriterija i prednosti pri upisu utvrđenim člankom 10. Pravilnika:

* za dijete roditelja invalida Domovinskog rata - Rješenje o statusu invalida Domovinskog rata,
* Rješenje o razvodu braka ili drugi dokaz da drugi roditelj ne živi u zajedničkom kućanstvu,
* dokaze o samohranosti: rodni list, smrtni list za preminulog roditelja, potvrda o nestanku drugog roditelja ili rješenje nadležnog tijela za socijalnu skrb o privremenom uzdržavanju djeteta,
* za dijete u udomiteljskoj obitelji, bez roditelja ili bez odgovarajuće roditeljske skrbi Rješenje odnosno potvrda nadležnog tijela za socijalnu skrb da je dijete u udomiteljskoj obitelji, bez roditelja ili bez odgovarajuće roditeljske skrbi,
* za dijete čiji su roditelji nositelji ili članovi Obiteljskog poljoprivrednog gospodarstva - Rješenje o upisu Obiteljskog poljoprivrednog gospodarstva u registar poljoprivrednika te iskaznice nositelja ili člana OPG-a,
* za dijete iz obitelji jednog zaposlenog roditelja, a da je drugi na redovnom školovanju, potvrdu o redovnom školovanju,
* za dijete čija su oba roditelja na redovnom školovanju - potvrdu o redovnom školovanju za oba roditelja,
* za dijete iz obitelji s troje i više djece - za svako dijete mlađe od 18 godina rodni list, izvadak iz matice rođenih ili potvrda s podacima o rođenju djeteta, za punoljetno dijete osim jednog od navedenih dokumenata i potvrdu o redovnom školovanju ili Potvrdu Porezne uprave o visini dohotka i primitaka za zadnja tri mjeseca od mjeseca u kojem se predaje zahtjev za upis djeteta,
* za dijete roditelja koji primaju doplatak za djecu - važeće Rješenje o pravu na doplatak za dijete,
* za dijete koje ima specifične razvojne i/ili zdravstvene probleme – relevantna dokumentacija za utvrđivanje navedenih potreba i statusa djeteta,
* za dijete s teškoćama u razvoju – preslika medicinske dokumentacije od bar dva stručnjaka (defektolog, psiholog, neuropedijatar i fizijatar), nalazi i mišljenja tijela vještačenja, Rješenje nadležnog tijela za socijalnu skrb u Vrbovcu ili Hrvatskog zavoda za zdravstveno osiguranje.

Zahtjev za upis djece podnose roditelji/skrbnici za upis djece od godine dana života do polaska u školu u programe u redoviti 10 satni program.

Djeca se upisuju u vrtić i jaslice uz primjenu prednosti i bodovanja sukladno članku 11. Pravilnika o upisu djece i ostvarivanju prava i obveza korisnika usluga u Dječjem vrtiću Vrbovec.

Prilikom samog upisa i razgovora sa stručnim timom potrebno je dovesti dijete koje se upisuje u jaslice/vrtić.

Potvrdu o obavljenom liječničkom pregledu, roditelj je dužan predati zdravstvenoj voditeljici prije dolaska djeteta u skupinu.

Rješenje o upisu biti će objavljeno sukladno članku 17. Pravilnika o upisu djece i ostvarivanju prava i obveza korisnika usluga u roku od 30 dana od isteka roka za podnošenje zahtjeva za upis u vrtić.

Podnositelji zahtjeva neće se pojedinačno obavještavati.

Podnositelji zahtjeva nezadovoljni Rješenjem o upisu imaju pravo u roku od 15 dana od objave istoga podnijeti žalbu Upravnom vijeću Dječjeg vrtića Vrbovec.

Sve obavijesti u vezi upisa mogu se dobiti na mrežnoj stranici vrtića i na telefon 01/2791-349 svakog radnog dana u vremenu od 7.00 do 15.00 sati.

Predsjednica Upravnog vijeća

Maja Novosel

Ad. 7.

-

Zapisničarka: Predsjednica Upravnog vijeća

Višnja Marjanac Maja Novosel

KLASA: 007-04/23-01/02

URBROJ: 238-32-69-02-22-6